0133.xml
سپاٹ فکسنگ کیس، دانش کنیریا کی درخواست خارج
لندن ۔ 12 اگست (اے پی پی) برطانیہ کی کورٹ آف اپیل نے تاحیات پابندی کا سامنا کرنے والے پاکستانی کرکٹر دانش کنیریا کی درخواست ناقابل سماعت قرار دیتے ہوئے خارج کر دی۔ انگلینڈ کرکٹ بورڈ نے سپاٹ فکسنگ کے الزام میں کنیریا پر 2012 میں تاحیات پابندی عائد کر دی تھی۔ تفصیلات کے مطابق دانش کنیریا لندن میں اپنی آخری اپیل بھی ہار گئے ہیں۔ 33 سالہ کرکٹر کے پاس اب سپاٹ فکسنگ کو چیلنج کرنے کا کوئی اور قانونی راستہ نہیں بچا۔ کورٹ آف اپیل نے دانش کنیریا کی درخواست کو ناقابل سماعت قرار دیتے ہوئے خارج کردیا ہے۔ واضح رہے کہ رواں سال مئی میں دانش کنیریا لندن کی ہائی کورٹ میں اپنا مقدمہ ہار گئے تھے۔ ان پر2009 میں ڈرہم کے خلاف میچ میں ایسیکس کاؤنٹی کی ٹیم کے ساتھی کھلاڑی مرون ویسٹ فیلڈ کو جان بوجھ کر رنز دینے کیلئے دباؤ ڈالنے، سٹے بازوں سے ان کو متعارف کروانے اور کرکٹ کے کھیل کو بدنام کرنے کے الزامات تھے۔
APP
12.08.14
0133p.xml
تاحیات پابندی کیخلاف دانش کنیریا کی اپیل مسترد  سابق پاکستانی لیگ اسپنر پر 2009 ء کے کاؤنٹی سیزن کے میچ میں فکسنگ کرنے کا الزام تھا اس فیسلے کیخلاف اپیل دائر کی جسے انگلش کر کٹ بورڈ نے مسترد کرتے ہوئے اسے" آؤٹ آف میرٹ " قرار دے دیا
لندن (سپورٹس ڈیسک ) دو سال پہلے فکسنگ الزام میں تاحیات پابندی کا شکار ہونے والے دانش کنیریا نے فیصلے کیخلاف اپیل دائر کی جسے انگلش کرکٹ بورڈ نے مسترد کرتے ہوئے اسے " آؤٹ آف میرٹ " قرار دی دیا ۔اپیل کے مسترد ہونے پر چیئر مین انگلش کرکٹ بورڈ جائلز کلارک نے اسے اچھا اقدام کہا ہے ۔سابق پاکستانی لیگ اسپنر پر 2009 ء کے کاؤنٹی سیزن کے میچ میں فکسنگ کرنے کا الزام تھا۔
daily_insaf
13.08.14